**BALMAZÚJVÁROSI KÖZÖS**

**ÖNKORMÁNYZATI HIVATAL**

**HORTOBÁGYI KIRENDELTSÉG-VEZETŐJÉTŐL 9. sz. napirend**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## E L Ő T E R J E S Z T É S

**(2020. május 26-i polgármesteri döntéshez)**

**Tárgy: Az önkormányzat környezetvédelemmel kapcsolatos döntéseinek meghozatala**

* A 2019. évi környezetvédelmi tevékenységről szóló lakossági tájékoztató elfogadása,
* a 2020. évi környezetvédelmi és hulladékgazdálkodási intézkedési terv jóváhagyása.

**A 2019. évi környezetvédelmi tevékenységről szóló lakossági tájékoztató elfogadása**

A környezet védelmének általános szabályairól szóló 1995. évi LIII. tv. 46. § (1) bekezdés c.) és e.) pontjában foglalt kötelezettség alapján, a települési önkormányzat a környezet védelméhez és a természeti értékek megóvásához szükséges feladatok megoldása érdekében önkormányzati rendeletet bocsát ki, illetőleg határozatot hoz.

Elemzi és értékeli a környezet állapotát az illetékességi területén és arról szükség szerint, de legalább évente egyszer tájékoztatja a lakosságot. Intézkedési tervet készít, melyben meghatározza a következő év feladatait.

Hortobágy Község Önkormányzata a 2019. évre vonatkozó környezetvédelmi és hulladékgazdálkodási intézkedési terveket a 36/2019 (IV.25.) Hö. határozatával fogadta el. Ezen intézkedési tervekben rögzített feladatok végrehajtásáról ad tájékoztatást az előterjesztéshez 1. sz. mellékletként csatolt „Lakossági tájékoztató az önkormányzat 2019. évi környezetvédelmi tevékenységéről”. (I. sz. határozati javaslat)

**A 2020. évi környezetvédelmi és hulladékgazdálkodási intézkedési terv jóváhagyása**

A 2020. évre vonatkozóan is szükséges környezetvédelmi és hulladékgazdálkodási intézkedési tervet készíteni.

**I. sz. határozati javaslat**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester az elkészült - 2019. évi környezetvédelmi tevékenységről szóló, - lakossági tájékoztatót előterjesztés szerint elfogadja.

Megbízza a kirendeltség-vezetőt, hogy a tájékoztatót, a Hortobágyi Híradóban jelentesse meg. (Ezzel a lakosság tájékoztatása megvalósul.)

**Határidő:** 2020. augusztus 31.

**Felelős:**  Dr. Ácsné Dr. Berke Gabriella kirendeltség-vezető

**II. sz. határozati javaslat**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a 40/2020. (III. 11.) Korm. rendelet alapján Hortobágy Község Önkormányzata Képviselő-testületének feladat- és hatáskörében eljáró polgármester az elkészített 2020. évi környezetvédelmi és hulladékgazdálkodási intézkedési tervet megtárgyalta és azt előterjesztés szerint jóváhagyja.

A polgármester megbízza a kirendeltség-vezetőt, hogy a kitűzött célok megvalósítása érdekében tegye meg a szükséges intézkedéseket, egyben felkéri, hogy a 2020. évi feladatok teljesítéséről legkésőbb 2021. május 31-ig tájékoztassa a képviselő-testületet.

Határidő:2021. május 31.

Felelős: Dr. Ácsné Dr. Berke Gabriella kirendeltség-vezető

Hortobágy, 2020. május 21.

 Dr. Ácsné Dr. Berke Gabriella

 kirendeltség-vezető